Izziņa par atzinumos sniegtajiem iebildumiem

|  |
| --- |
| **likumprojektu**  **“Grozījumi Dzelzceļa likumā”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |  |  |
| --- | --- | --- | --- |
| Datums | 28.06.2019. | | |
|  |  | | |
| Saskaņošanas dalībnieki | Finanšu ministrija, Tieslietu ministrija, Iekšlietu ministrija, Latvijas Brīvo arodbiedrību savienība. | | |
|  |  | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | |  |  |
|  | | Finanšu ministrija, Tieslietu ministrija, Iekšlietu ministrija. | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | | 2 | | 3 | | 4 | 5 |
| **Iebildumi un priekšlikumi par likumprojektu** | | | | | | | |
| **Finanšu ministrija** | | | | | | | |
|  | | Skatīt projektu | | *(2019. gada 1. februāra atzinums Nr.12/A-7/519).*    Ņemot vērā to, ka sākotnējās ietekmes novērtējuma ziņojuma (anotācijas) (turpmāk – likumprojekta anotācija) I sadaļas 2. punktā norādīts, ka likumprojektā ietvertie grozījumi paredz lielākus naudas sodus, nekā šobrīd noteikti Latvijas Administratīvo pārkāpumu kodeksā, lūdzam aizpildīt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši Ministru kabineta 2009. gada 15. decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”, nepieciešamības gadījumā piemērojot minētās instrukcijas 33. punktā noteikto. | | **Iebildums ņemts vērā.** | **Skatīt likumprojekta anotācijas III sadaļu.** |
|  | | Skatīt projektu | | *(2019. gada 1. februāra atzinums Nr.12/A-7/519).*  Lūdzam likumprojektā un anotācijā precizēt informāciju attiecībā uz likumprojektu “Administratīvo pārkāpumu procesa likums”, ņemot vērā, ka šis likumprojekts 2018. gada 25. oktobrī ir pieņemts Saeimā un tā nosaukums ir “Administratīvās atbildības likums”. | | **Iebildums ņemts vērā.** | **Skatīt precizēto likumprojektu un anotāciju.** |
| **Tieslietu ministrija** | | | | | | | |
|  | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar Latvijas Administratīvo pārkāpumu kodeksa pastāvīgās darba grupas 2018. gada 8. marta sēdes protokolā (turpmāk – protokols) nolemto nepieciešams precizēt projekta 2. pantā paredzēto Dzelzceļa likuma regulējumu (dispozīcijas), aizstājot vārdus "kā arī" ar vārdu "vai" (skat. projekta 2. pantā paredzēto Dzelzceļa likuma 44. panta pirmo un trešo daļu, 45. panta trešo daļu). | | **Iebildums ņemts vērā.** | **Precizēts likumprojekts:**  **44. pants. Dzelzceļa drošas ekspluatācijas apdraudēšana**  “(1) Par dzīvnieku dzīšanu neatļautā vietā dzelzceļa zemes nodalījuma joslā **vai** par neatļautu dzīvnieku ganīšanu dzelzceļa zemes nodalījumu joslā...”  “(3) Par dzelzceļa sliežu ceļu šķērsošanu ārpus norādītajām vietām, dzelzceļa pāreju šķērsošanu, ja ir aizliedzošs signāls, **vai** iešanu pa sliežu ceļiem...”  **45. pants. Dzelzceļa transporta līdzekļu lietošanas noteikumu pārkāpšana**  “(3) Par braukšanu neparedzētās vietās kravas vilcienā, par iekāpšanu vai izkāpšanu kravas vai pasažieru vilciena kustības laikā, vai par braukšanu uz kravas vai pasažieru vilciena autosakabēm, vagonu kāpšļiem vai jumtiem...” |
| **4.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto lūdzam pievērst uzmanību projekta 2. pantā paredzēto Dzelzceļa likuma pantu (daļu) noformējumam, tostarp, normas sankciju norādot jaunā rindā ar atkāpi (pēc līdzības ar Latvijas Administratīvo pārkāpumu kodeksā izmantoto), piemēram:  "(1) Par dzīvnieku dzīšanu neatļautā vietā dzelzceļa zemes nodalījuma joslā vai par neatļautu dzīvnieku ganīšanu dzelzceļa zemes nodalījumu joslā –  piemēro brīdinājumu vai naudas sodu fiziskajām personām līdz trīs naudas soda vienībām, bet juridiskajām personām līdz četrpadsmit naudas soda vienībām." | | **Iebildums ņemts vērā.** | **Atbilstoši precizēts likumprojekts.** |
| **5.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams precizēt projekta 2. pantā paredzēto Dzelzceļa likuma pantu (daļu) secību, kārtojot secīgi no vieglākās sankcijas uz smagāko (pieņemot, ka brīdinājums ir vieglākais soda veids, savukārt attiecībā uz naudas sodu, vadoties no maksimālās sankcijas apmēra). | | **Iebildums ņemts vērā.** | **Atbilstoši precizēts likumprojekts.** |
| **6.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams precizēt projekta 2. pantā paredzētās Dzelzceļa likuma pantu (daļu) sankcijas, aizstājot vārdu "izsaka" ar vārdu "piemēro" (kā piemēru norādām uz šādu redakciju: "piemēro brīdinājumu vai naudas sodu fiziskajām personām līdz trīs naudas soda vienībām, bet juridiskajām personām līdz četrpadsmit naudas soda vienībām"). | | **Iebildums ņemts vērā.** | **Atbilstoši precizēts likumprojekts.** |
| **7.** | | “**45. pants. Dzelzceļa transporta līdzekļu lietošanas noteikumu pārkāpšana**   1. Par kravas vagonu, pasažieru vagonu vai vilces līdzekļu vai to aprīkojuma un logu stiklu bojāšanu, piemēro naudas sodu līdz četrpadsmit naudas soda vienībām. 2. Par neatļautu vilciena sastāvā ietilpstošu vagonu bremžu maģistrāles gala krāna patvaļīgu aiztaisīšanu vai vilciena patvaļīgu apturēšanu ar trauksmes bremzi, atvienojot bremžu gaisa maģistrāli vai citādā veidā bez vajadzības, piemēro naudas sodu līdz septiņdesmit naudas soda vienībām. 3. Par braukšanu neparedzētās vietās kravas vilcienā, par iekāpšanu vai izkāpšanu kravas vai pasažieru vilciena kustības laikā, kā arī par braukšanu uz kravas vai pasažieru vilciena autosakabēm, vagonu kāpšļiem vai jumtiem, piemēro naudas sodu līdz septiņdesmit naudas soda vienībām.” | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams izslēgt projekta 2. pantā paredzēto Dzelzceļa likuma 45. panta pirmo daļu, jo tajā ietvertais pārkāpums jau tiek aptverts ar Krimināllikuma 185.pantu. | | **Iebildums ņemts vērā.** | **“45. pants. Dzelzceļa transporta līdzekļu lietošanas noteikumu pārkāpšana**   1. Par neatļautu vilciena sastāvā ietilpstošu vagonu bremžu maģistrāles gala krāna patvaļīgu aiztaisīšanu vai vilciena patvaļīgu apturēšanu ar trauksmes bremzi, atvienojot bremžu gaisa maģistrāli vai citādā veidā–   piemēro naudas sodu līdz septiņdesmit naudas soda vienībām.   1. Par braukšanu tam neparedzētās vietās ritošajā sastāvā, par iekāpšanu vai izkāpšanu kravas vai pasažieru vilciena kustības laikā vai par braukšanu uz kravas vai pasažieru vilciena autosakabēm, vagonu kāpšļiem vai jumtiem –   piemēro naudas sodu līdz septiņdesmit naudas soda vienībām.” |
| **8.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams precizēt projektā 2. pantā paredzēto Dzelzceļa likuma 45. panta otrās daļas dispozīciju, izslēdzot vārdus "bez vajadzības". | | **Iebildums ņemts vērā.** | **Precizēta likumprojekta 45. panta pirmā daļa:**  “(1) Par neatļautu vilciena sastāvā ietilpstošu vagonu bremžu maģistrāles gala krāna patvaļīgu aiztaisīšanu vai vilciena patvaļīgu apturēšanu ar trauksmes bremzi, atvienojot bremžu gaisa maģistrāli vai citādā veidā– “  *Ņemot vērā Tieslietu ministrijas 5. iebildumu, šajā iebildumā minētā 45. panta otrā daļa kļūst par 45. panta pirmo daļu.* |
| **9.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams precizēt projekta 2. pantā paredzēto Dzelzceļa likuma 47. panta daļu redakcijas pēc vienota principa, norādot, ka administratīvo pārkāpumu procesu par šā likuma 44. panta piektajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija. | | **Iebildums ņemts vērā.** | **Atbilstoši precizēts likumprojekts:**  **“47.pants. Kompetence sodu piemērošanā**  (1)Administratīvā pārkāpuma procesu par šā likuma 44. panta piektajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija.  (2)Administratīvā pārkāpuma procesu par šā likuma 44. panta pirmajā, otrajā, trešajā, un ceturtajā daļā un 45. pantā minētajiem pārkāpumiem veic Valsts policija.” |
| **10.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams papildināt projekta sākotnējās ietekmes novērtējuma ziņojumu (turpmāk – anotācija) ar izvērstu skaidrojumu par projekta 2. pantā ietverto pārkāpumu būtību, konkrētām Dzelzceļa likuma vai uz tā pamata izdotu Ministru kabineta noteikumu korespondējošajām normām, no kurām izriet pārkāpumu būtība, kā arī informāciju par kompetentajām iestādēm un sodu piemērošanu praksē. | | **Iebildums ņemts vērā.** | **Atbilstoši precizēts anotācijas I sadaļas 2.punkts.** |
| **11.** | | Skatīt projektu | | *(2019. gada 4. februāra atzinums Nr.1-9.1/111)*  Saskaņā ar protokolā nolemto nepieciešams izvērtēt, vai arī citos Dzelzceļa likuma pantos (piemēram, Dzelzceļa likuma 13.1 panta septītās daļas 5. punktā un 39. panta sestajā daļā) nav nepieciešams izdarīt saistītus grozījumus kodifikācijas ietvaros (piemēram, terminoloģijas maiņa) un atbilstoši izvērtējumam precizēt projektu vai sniegt skaidrojumu tam, kāpēc atbilstoši grozījumi nav nepieciešami. | | **Iebildums ņemts vērā.**  Izvērtējot minēto, skaidrojam, ka Dzelzceļa likuma 13.1 panta septītās daļas 5. punktā mainīt terminoloģiju nav nepieciešams, jo tajā lietotā terminoloģija atbilst Kriminālprocesa likumā lietotajai terminoloģijai un pēc būtības arī Administratīvās atbildības likumā, kas regulē administratīvo pārkāpumu procesu, lietotajai terminoloģijai. Administratīvās atbildības likuma izpratnē (18.panta pirmā daļa) tiesību izmantošanas aizliegums ir tiesību ierobežojums (ierobežošana) un attiecīgi saprotami arī Dzelzceļa likuma 13.1 panta septītās daļas 5. punktā lietotie vārdi “ierobežotas tiesības” vai vārdi “vai tiesību ierobežošanu”.  Atbilstoši tiek precizēta 39.panta sestā daļa:  ‘’(6) Ja ir izdarīts likumpārkāpums, kas saistīts ar apsargājamā objekta vai citas mantas apdraudējumu, dzelzceļa drošas ekspluatācijas apdraudējumu vai dzelzceļa transporta līdzekļu lietošanas noteikumu pārkāpšanu, tādējādi radot reālus draudus cilvēka dzīvībai vai veselībai, apsargājamam objektam vai personām, kas apsargā dzelzceļa objektus, dzelzceļa speciālistiem ir tiesības prasīt, lai persona pārtrauc likumpārkāpumus un ievēro apsargājamā objektā noteikto kārtību, bet nepakļaušanās gadījumā nekavējoties nodot pārkāpēju policijai.’’ | **Atbilstoši precizēts likumprojekts.** |
| **12.** | | Skatīt projektu | | *(2019. gada 4. februāra atzinums Nr.1-9.1/111)*  Ievērojot, ka likumprojekta "Administratīvo pārkāpumu procesa likums" (Nr. 16/Lp12) izskatīšanas trešajā lasījumā laikā tika mainīts tā nosaukums, nepieciešams precizēt projektu un anotāciju, aizstājot vārdus "Administratīvo pārkāpumu procesa likums" ar vārdiem "Administratīvās atbildības likums". | | **Iebildums ņemts vērā.** | **Skatīt precizēto likumprojektu un anotāciju.** |
| **13.** | | Skatīt projektu | | *(2019. gada 4. februāra atzinums Nr.1-9.1/111)*  Norādām, ka nepieciešams precizēt anotācijas II sadaļas 1. punktu, norādot arī iesaistītajās kompetentajās institūcijās nodarbinātos. | | **Iebildums ņemts vērā.** | **Precizēts anotācijas II sadaļas 1. punkts:**  “Fiziskas un juridiskas personas, kuras varētu pārkāpt attiecīgās tiesību normas, kā arī kompetentajās institūcijās - Valsts dzelzceļa tehniskajā inspekcijā un Valsts policijā – nodarbinātos.” |
| **14.** | | Skatīt projektu | | *(2019. gada 8. aprīļa atzinums)*  Dzelzceļa likuma 39. panta sestajā daļā dzelzceļa speciālistiem piešķirtas tiesības ierobežot likumpārkāpēju pamattiesības, aizturot un nogādājot personas policijā. Lūdzam izvērtēt, vai šāds ierobežojums ir attaisnojams, proti, vai tam ir leģitīms mērķis un vai tas ir samērīgs. Vienlaikus lūdzam izvērtēt, vai šāds ierobežojums ir nepieciešams, jo nav saprotams, kāpēc, konstatējot likumpārkāpumu, netiek nekavējoties saukta valsts policija, kas ir tiesīga veikt nepieciešamās darbības, lai likumpārkāpums tiktu pārtrauks. | | **Iebildums ņemts vērā.**  Ievērojot to, ka dzelzceļš ir transporta sistēma, kuras tiesību aktiem atbilstošu ekspluatāciju var būtiski apdraudēt personu prettiesiska rīcība - gan dzelzceļa objektu vai mantas bojāšana, gan dzelzceļa drošas ekspluatācijas apdraudējums vai dzelzceļa transporta līdzekļu lietošanas noteikumu pārkāpšana un citi, un personas prettiesiskas rīcības rezultātā var tikt radīti draudi cilvēku dzīvībai un veselībai un videi, kā arī ievērojami materiāli zaudējumi, uzskatām, ka Dzelzceļa likuma 39.panta sestā daļa ir saglabājama. Ņemot vērā, ka prettiesiska rīcība dzelzceļa ekspluatācijas specifikas dēļ var radīt nopietnas sekas, Satiksmes ministrijas ieskatā ir saglabājamas tiesības dzelzceļa speciālistam prasīt, lai persona pārtrauc likumpārkāpumu, bet nepakļaušanās gadījumā, dzelzceļa speciālisti nekavējoties informē policiju un nodod personu policijai. | **Atbilstoši precizēta anotācija.** |
| **15.** | | Skatīt projektu | | *(2019. gada 8. aprīļa atzinums)*  Atkārtoti lūdzam precizēt likumprojekta 3. pantā paredzēto Dzelzceļa likuma pantu (daļu) secību, kārtojot secīgi no vieglākās sankcijas uz smagāko (pieņemot, ka brīdinājums ir vieglākais soda veids, savukārt attiecībā uz naudas sodu, vadoties no maksimālās sankcijas apmēra). Vēršam uzmanību, ka likumprojekta 3. pantā noteikto Dzelzceļa likuma 44. panta sesto daļu jāpārceļ uz Dzelzceļa likuma 44. panta trešo daļu, ņemot vērā, ka par tajā ietverto pārkāpumu var piemērot brīdinājumu. | | **Iebildums ņemts vērā.** | **Atbilstoši precizēts likumprojekts un anotācija.** |
| **16.** | | Skatīt projektu | | *(2019. gada 8. aprīļa atzinums)*  Lūdzam papildināt projekta sākotnējās ietekmes novērtējuma ziņojumu (turpmāk – anotācija) ar izvērstu skaidrojumu par projekta 3. pantā ietverto pārkāpumu būtību, konkrētām Dzelzceļa likuma vai uz tā pamata izdotu Ministru kabineta noteikumu korespondējošajām normām, no kurām izriet pārkāpumu būtība. Pašlaik anotācijā ir norādītas korespondējošās tiesību normas tikai likumprojekta 3. pantā ietvertajai Dzelzceļa likuma 44. panta trešajai un piektajai daļai un 46. pantam. Lūdzam papildināt anotāciju un norādīt korespondējošās tiesību normas arī pārējiem likumprojektā ietvertajiem pārkāpumiem. | | **Iebildums ņemts vērā.** | **Atbilstoši precizēts anotācijas I sadaļas 2.punkts.** |
| **17.** | | **“47.pants. Kompetence sodu piemērošanā**  (1)Administratīvā pārkāpuma procesu par šā likuma 44. panta piektajā un sestajā daļā un 46. pantā minētajiem administratīvajiem pārkāpumiem veic Valsts dzelzceļa tehniskā inspekcija.  (2) Administratīvā pārkāpuma procesu par šā likuma 44. panta pirmajā, otrajā, trešajā, un ceturtajā daļā un 45. pantā minētajiem administratīvajiem pārkāpumiem veic Valsts policija.” | | *(2019. gada 8. aprīļa atzinums)*  Lūdzam precizēt likumprojekta 2. pantā paredzēto Dzelzceļa likuma 47. panta daļu redakcijas pēc vienota principa, norādot, ka administratīv**o** pārkāpum**u** procesu par šā likuma 44. panta piektajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija. | | **Iebildums ņemts vērā.** | **“47.pants. Kompetence sodu piemērošanā**  (1)Administratīvo pārkāpumu procesu par šā likuma 44. panta trešajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija.  (2) Administratīvo pārkāpumu procesu par šā likuma 44. panta pirmajā, otrajā, ceturtajā, un piektajā daļā un 45. pantā minētajiem pārkāpumiem veic Valsts policija.” |
| **18.** | | **Skatīt projektu** | | *(2019. gada 3. maija atzinums)*  Dzelzceļa likuma 39. panta sestajā daļā dzelzceļa speciālistiem ir piešķirtas tiesības ierobežot likumpārkāpēju pamattiesības, nogādājot personas policijā. Likumprojekta 2. pantā paredzētajā Dzelzceļa likuma 39. panta sestajā daļā ir ietverts līdzīgs regulējums par personas nodošanu policijai, bet nav skaidrs, kā tas notiks, proti, vai tiks ierobežotas personas pamattiesības, kā tas ir minēts šobrīd spēkā esošajā Dzelzceļa likuma 39. panta sestajā daļā. Vienlaikus vēršam uzmanību uz to, ka no Administratīvās atbildības likumā minētā neizriet, ka dzelzceļa speciālisti varētu, piemēram, administratīvi aizturēt personu. Ievērojot minēto, atkārtoti lūdzam izvērtēt, vai šāds regulējums ir nepieciešams, jo nav saprotams, kāpēc, konstatējot likumpārkāpumu, netiek nekavējoties saukta valsts policija, kas ir tiesīga veikt nepieciešamās darbības, lai likumpārkāpums tiktu pārtraukts. Turklāt lūdzam papildināt projekta anotāciju ar atbilstošu skaidrojumu. | | **Iebildums ņemts vērā.** | **Likumprojekta 5. pants:**  “Svītrot Dzelzceļa likuma 39. panta sestajā daļā vārdus “un sastādītu protokolu”. |
| **19.** | | **Skatīt projektu** | | *(2019. gada 3. maija atzinums)*  Atkārtoti lūdzam papildināt anotāciju ar izvērstu skaidrojumu par likumprojekta 2. pantā paredzētajā Dzelzceļa likuma 44. un 45. pantā ietverto pārkāpumu būtību, konkrētām Dzelzceļa likuma vai uz tā pamata izdotu Ministru kabineta noteikumu normām, no kurām izriet attiecīgais pārkāpums. Turklāt lūdzam precizēt anotācijas I sadaļas 2. punktā ietverto informāciju par to, no kuras normatīvā akta normas izriet attiecīgais pārkāpums, jo, piemēram, likumprojekta 2. pantā paredzētajā Dzelzceļa likuma 44. panta pirmajā daļā ietvertais pārkāpums neizriet no Ministru kabineta 2005. gada 1. februāra noteikumu Nr. 79 "Dzelzceļa zemes nodalījuma joslas ekspluatācijas noteikumi" 3. punktā paredzētā regulējuma. Tāpat nav saprotams, no kura normatīvā akta normas izriet likumprojekta 2. pantā paredzētajā Dzelzceļa likuma 44. panta trešajā daļā minētais pārkāpums. Turklāt no anotācijā ietvertās informācijas nav skaidrs, kādēļ ir precizēts likumprojekta 2. pantā paredzētajā Dzelzceļa likuma 45. panta otrajā daļā minētais pārkāpums. Līdz ar to nepieciešams attiecīgi precizēt anotācijā ietverto informāciju. | | **Iebildums ņemts vērā.** | **Papildināta anotācija ar izvērstu skaidrojumu** par likumprojektā paredzēto pantu ietverto pārkāpumu būtību, kā arī likumprojekts papildināts ar 1. pantu, kas paredz noteikt aizliegumu novietot uz dzelzceļa sliežu ceļiem priekšmetus, kas var traucēt dzelzceļa satiksmi, un aizliegumu - bez dzelzceļa infrastruktūras pārvaldītāja atļaujas novietot tuvāk par 2,5 m no sliežu ceļa malējās sliedes materiālus vai priekšmetus, kas var traucēt vai apgrūtināt dzelzceļa satiksmi., kā arī dzīt dzīvniekus neatļautā vietā dzelzceļa zemes nodalījuma joslā vai ganīt dzīvniekus dzelzceļa zemes nodalījumu joslā bez dzelzceļa infrastruktūras pārvaldītāja atļaujas. |
| **20.** | | **“46.pants. Dzelzceļa tehniskās ekspluatācijas noteikumu pārkāpšana**  Par dzelzceļa tehniskās ekspluatācijas noteikumu pārkāpšanu piemēro naudas juridiskajām personām līdz divi tūkstoši naudas soda vienībām.” | | *(2019. gada 4. februāra atzinums Nr.1-9.1/111)*  Lūdzam precizēt projekta 2. pantā paredzēto Dzelzceļa likuma 46. panta sankciju, papildinot aiz vārda “naudas” ar vārdu “sodu”. | | **Priekšlikums ņemts vērā.** | **46. pants. Dzelzceļa tehniskās ekspluatācijas noteikumu pārkāpšana**  Par dzelzceļa tehniskās ekspluatācijas noteikumu pārkāpšanu –  piemēro naudas sodu juridiskajām personām līdz divi tūkstoši naudas soda vienībām. |
| **21.** | | Skatīt projektu | | *(2019. gada 4. februāra atzinums Nr.1-9.1/111)*  Lūdzam pārskatīt un precizēt anotācijas I sadaļas 2. punkta trešajā rindkopā ietverto informāciju attiecībā par naudas sodu palielināšanu un sasaisti ar 36.3 panta otro daļu. Tieslietu ministrija vērš uzmanību uz to, ka minētā informācija ir neskaidra. | | **Priekšlikums ņemts vērā.** | **Precizēts anotācijas I sadaļas 2. punkts.** |
| **22.** | | Skatīt projektu | | *(2019. gada 4. februāra atzinums Nr.1-9.1/111)*  Lūdzam precizēt anotāciju, izmantojot tajā pieteiktos saīsinājumus. | | **Priekšlikums ņemts vērā.** | **Atbilstoši precizēta anotācija.** |
| **23.** | | “2010 gada 3. augusta Ministru kabineta noteikumu Nr.724 “Dzelzceļa ekspluatācijas noteikumi”” | | *(2019. gada 8. aprīļa atzinums)*  Anotācijā ietverta norāde uz Ministru kabineta 2010. gada 3. augusta noteikumiem Nr. 724 “Dzelzceļa tehniskās ekspluatācijas noteikumi”. Lūdzam anotācijā precizēt attiecīgo Ministru kabineta noteikumu nosaukumu, jo tas nav korekti norādīts (anotācijas 3. lpp.). | | **Priekšlikums ņemts vērā.** | **Atbilstoši precizēts anotācijas I sadaļas 2.punkts:**  “Ministru kabineta 2010. gada 3. augusta noteikumi Nr.724 “Dzelzceļa tehniskās ekspluatācijas noteikumi”” |
| **24.** | | Skatīt projektu | | *(2019. gada 3. maija atzinums)*  Atkārtoti lūdzam precizēt likumprojekta 2. pantā paredzēto Dzelzceļa likuma 44. panta daļu secību, kārtojot secīgi no vieglākās sankcijas uz smagāko (pieņemot, ka brīdinājums ir vieglākais soda veids, savukārt attiecībā uz naudas sodu, vadoties no maksimālās sankcijas apmēra). | | **Priekšlikums ņemts vērā.** | **Atbilstoši precizēta likumprojekta 6.pantā (iepriekš 2. pants) ietvertā 44. panta daļu secība un anotācija.** |
| **25.** | | **“47.pants. Kompetence sodu piemērošanā**  (1)Administratīvo pārkāpumu procesu par šā likuma 44. panta trešajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija.  (2) Administratīvo pārkāpumu procesu par šā likuma 44. panta pirmajā, otrajā, ceturtajā, un piektajā daļā un 45. pantā minētajiem pārkāpumiem veic Valsts policija.” | | *(2019. gada 3. maija atzinums)*  Lūdzam precizēt likumprojekta 2. pantā paredzēto Dzelzceļa likuma 47. panta pirmo un otro daļu, norādot, ka administratīvā pārkāpuma procesu veic attiecīgās iestādes. | | **Priekšlikums ņemts vērā.**  Attiecīgi precizēts likumprojekta 6.pantā (iepriekš 2. pants) ietvertā 47.panta pirmā un otrā daļa. | **“47. pants. Kompetence administratīvo pārkāpumu procesā**  (1)  Administratīvā pārkāpuma procesu par šā likuma 44. panta trešajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija.  (2) Administratīvā pārkāpuma procesu par šā likuma 44. panta pirmajā, otrajā, ceturtajā, piektajā daļā un 45. pantā minētajiem pārkāpumiem veic Valsts policija.” |
| **26.** | | Skatīt projektu | | *(2019. gada 3. maija atzinums)*  Lūdzam izslēgt likumprojekta 4. pantu, jo tajā ietvertais regulējums ir neskaidrs, proti, no tā izriet, ka Dzelzceļa likums, kas jau ir spēkā, stāsies spēkā vienlaikus ar Administratīvās atbildības likumu. Turklāt lūdzam papildināt projektu ar regulējumu par to, ka likums (proti, projekts) stāsies spēkā vienlaikus ar Administratīvās atbildības likumu.  *(2019. gada 30. maija elektroniskā pasta ziņojums):* 2019. gada Ņemot vērā Saeimas komisiju sēdēs izskanējušo Saeimas Juridiskā biroja nostāju, jānorāda, ka tā pieeja ir mainījusies attiecībā uz likuma spēkā stāšanās laika norādi. Pēdējos kodifikācijas projektos, kas tika skatīti Saeimā, tas tomēr tika noformēts kā grozījums, tāpēc aicinu atstāt iepriekšējo redakciju, proti, likumprojekta 4. punktā ietvert pārejas noteikumu papildinājumu, kas noteic, ka likums stājas spēkā vienlaikus ar Administratīvās atbildības likumu. | | **Priekšlikums ņemts vērā.** | **Atbilstoši precizēts likumprojekts:**  “54. Likums stājas spēkā vienlaikus ar Administratīvās atbildības likumu.” |
| **27.** | | Skatīt projektu | | *(2019. gada 3. maija atzinums)*  Administratīvās atbildības likuma 2. panta otrā daļa noteic, ka administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā nosaka šis likums. Ievērojot minēto, lūdzam precizēt anotācijas I sadaļas 2. punktā ietverto informāciju par to, ka Administratīvās atbildības likums noteiks administratīvo pārkāpumu procesuālās normas. | | **Priekšlikums ņemts vērā.** | **Atbilstoši precizēts anotācijas I sadaļas 2.punkts:**  “Administratīvo sodu sistēmas attīstības koncepcijas ieviešanai ir izstrādāts likumprojekts “Administratīvās atbildības likums”, kas noteiks administratīvo pārkāpumu procesuālās normas, kā arī administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā. |
| **28.** | | Skatīt projektu | | *(2019. gada 3. maija atzinums)*  Dzelzceļa likuma 3. pantā ir norādīts dzelzceļa jēdziens, tādēļ anotācijas I sadaļas 2. punktā minētais skaidrojums par dzelzceļu ir neskaidrs. Ievērojot minēto, lūdzam precizēt anotācijas I sadaļas 2. punktā ietverto informāciju. | | **Priekšlikums ņemts vērā.** | **Atbilstoši precizēts anotācijas I sadaļas 2.punkts:**  “..dzelzceļš ir transporta sistēma, kura kā organizatoriski tehnisks komplekss ietver arī dzelzceļa infrastruktūru, ritošo sastāvu un tā funkcionēšanai nepieciešamās ēkas un būves..” |
| **29.** | | Skatīt projektu | | *(2019. gada 3. maija atzinums)*  Ievērojot, ka regulējums par administratīvo atbildību dzelzceļa satiksmes drošības jomā un kompetenci sodu piemērošanā ir paredzēts projekta 3. pantā, nevis projekta 1., 2. un 3. pantā, lūdzam precizēt anotācijas I sadaļas 2. punktā ietverto informāciju. | | **Priekšlikums ņemts vērā.** | **Atbilstoši precizēts anotācijas I sadaļas 2.punkts:**  “Likumprojekta 6. pants.”  *Ņemot vērā, ka tiek mainīta likumprojekta redakcija, priekšlikumā minētais likumprojekta 3. pants kļūst par likumprojekta 6. pantu.* |
| **30.** | | Skatīt projektu. | | *(2019. gada 3. maija atzinums)*  Ievērojot, ka šobrīd ir 2019. gads, lūdzam aktualizēt anotācijas I sadaļas 4. punktā ietverto informāciju. | | **Priekšlikums ņemts vērā.** | **Atbilstoši precizēts anotācijas I sadaļas 4.punkts.**  Tabula aktualizēta, aptverot laika posmu no 2008. gada 1. janvāra līdz 2018. gada 31. decembrim. |
| **31.** | | Skatīt projektu | | *(2019. gada 20. jūnija atzinums)*  Projekta 6. pantā ietvertajā Dzelzceļa likuma 44. pantā jāsakārto panta daļas atbilstoši pārkāpuma smagumam, proti, visus pārkāpumus, kur ir iespēja piemērot brīdinājumu, jānorāda kā pirmos, jo tie ir vieglāki nekā tie, kur var piemērot tikai naudas sodu. Ievērojot minēto, lūdzu projekta 6. pantā ietverto Dzelzceļa likuma 44. panta otro daļu pārvietot aiz ceturtās daļas. | | **Priekšlikums ņemts vērā.** | **Atbilstoši precizētas likumprojekta 6.pantā ietvertā 44. panta daļas un anotācija.** |
| **32.** | | Skatīt projektu | | *(2019. gada 20. jūnija atzinums)*  Projekta sākotnējās ietekmes novērtējuma ziņojuma (turpmāk – anotācija) I sadaļas 2. punktā (3. lpp. trešajā rindkopā) norādīts, ka Dzelzceļa likums tiek papildināts ar jaunu VIII nodaļu, bet tās nosaukums minēts divas reizes vienā rindkopā, katrā vietā savādāk. Lūdzam precizēt anotāciju un lietot vienu nodaļas nosaukumu, proti, tādu, kāds ietverts projektā, visā anotācijā kopumā.atzinums) | | **Priekšlikums ņemts vērā.** | **Atbilstoši precizēts anotācijas I sadaļas 2.punkts:**  „Administratīvie pārkāpumi dzelzceļa satiksmes drošības jomā un kompetence administratīvo pārkāpumu procesā”. |
| **Iekšlietu ministrija** | | | | | | | |
| **33.** | | Skatīt projektu | | *(2019. gada 21. jūnija atzinums Nr.1-57/1472)*  Likumprojekta 6.pantā ietvertajā 47.panta otrajā daļā ir paredzēts, ka administratīvā pārkāpuma procesu par šā likuma 44.panta pirmajā, otrajā, trešajā un ceturtajā daļā un 45.pantā minētajiem pārkāpumiem veic Valsts policija. Taču vēršam uzmanību uz to, ka Valsts sekretāru 2019.gada 17.janvāra sanāksmē izsludinātā likumprojekta piedāvātajā redakcijā (VSS prot. Nr.2, 7.§) Valsts policijai tika paredzētas tiesības veikt administratīvā pārkāpuma procesu nevis par likumprojekta 6.pantā ietvertajā 44.panta ceturtajā daļā minēto administratīvā pārkāpuma sastāvu, tas ir, “*par materiālu vai priekšmetu, kas var traucēt vai apgrūtināt dzelzceļa satiksmi, novietošanu tuvāk par 2,5 m no sliežu ceļa malējās sliedes bez dzelzceļa infrastruktūras pārvaldītāja atļaujas*”, bet gan par 44.panta piektajā daļā minēto administratīvā pārkāpuma sastāvu, proti, “*par patvaļīgu iekļūšanu apsargātā dzelzceļa objektā*”. Iekšlietu ministrija, sniedzot atzinumu par Valsts sekretāru sanāksmē izsludināto likumprojektu, šādu Satiksmes ministrijas piedāvāto Valsts policijas kompetences sadalījumu pilnībā atbalstīja. Likumprojektam pievienotajā izziņā pamatojums nepieciešamībai mainīt Valsts policijai sākotnēji noteikto kompetenci nav norādīts. Līdz ar to, Iekšlietu ministrijas ieskatā, likumprojektā nepieciešams saglabāt Valsts policijai sākotnēji paredzēto kompetenci administratīvo pārkāpumu procesa veikšanā.  Vienlaikus norādām, ka likumprojekta 6.pantā ietvertajā 47.pantā nav noteikta tā kompetentā iestāde, kura būs tiesīga veikt administratīvā pārkāpuma procesu par likumprojekta 6.pantā ietvertajā 44.panta sestajā daļā minēto administratīvā pārkāpuma sastāvu.  Ņemot vērā minēto, nepieciešams precizēt likumprojekta 6.pantā ietvertajā 47.panta otrajā daļā Valsts policijai paredzēto kompetenci, vienlaikus attiecīgi precizējot arī likumprojekta 6.pantā ietvertajā 47.panta pirmajā daļā Valsts dzelzceļa tehniskajai inspekcijai paredzēto kompetenci. | | **Iebildums ņemts vērā.** | **Atbilstoši precizēts likumprojekta 6.pantā ietvertais 47. pants:**  **“47.pants. Kompetence administratīvo pārkāpumu procesā**  (1)Administratīvā pārkāpuma procesu par šā likuma 44. panta trešajā un sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija.  (2) Administratīvā pārkāpuma procesu par šā likuma 44. panta pirmajā, otrajā, ceturtajā, un piektajā daļā un 45. pantā minētajiem pārkāpumiem veic Valsts policija.” |
| **34.** | |  | | *(2019. gada 7. februāra atzinums Nr.1-57/327).*  Precizēt likumprojekta 2. pantā ietvertā 44.panta pirmo, trešo un sesto daļu, aizstājot vārdus “izsaka brīdinājumu vai piemēro naudas sodu” ar vārdiem “piemēro brīdinājumu vai naudas sodu”. | | **Priekšlikums ņemts vērā.** | **Precizēta 44.panta pirmā, trešā un sestā daļa**, aizstājot vārdus “izsaka brīdinājumu vai piemēro naudas sodu” ar vārdiem “piemēro brīdinājumu vai naudas sodu” |
| **35.** | | **“46.pants. Dzelzceļa tehniskās ekspluatācijas noteikumu pārkāpšana**  Par dzelzceļa tehniskās ekspluatācijas noteikumu pārkāpšanu piemēro naudas juridiskajām personām līdz divi tūkstoši naudas soda vienībām.” | | *(2019. gada 7. februāra atzinums Nr.1-57/327).*  Precizēt likumprojekta 2. pantā ietverto 46. pantu, aizstājot vārdus “piemēro naudas” ar vārdiem “piemēro naudas sodu”. | | **Priekšlikums ņemts vērā.** | **Precizēts likumprojekts:**  **“46. pants. Dzelzceļa tehniskās ekspluatācijas noteikumu pārkāpšana**  Par dzelzceļa tehniskās ekspluatācijas noteikumu pārkāpšanu piemēro naudas sodu juridiskajām personām līdz divi tūkstoši naudas soda vienībām.” |
| **36.** | | Administratīvo pārkāpumu procesa likums | | *(2019. gada 7. februāra atzinums Nr.1-57/327).*  Precizēt likumprojekta sākotnējās ietekmes novērtējuma ziņojuma (anotācijas) (turpmāk – likumprojekta anotācija) I sadaļas 2. punktā minēto informāciju, ņemot vērā to, ka Saeima ir pieņēmusi Administratīvās atbildības likumu. Tādējādi nav korektas likumprojekta anotācijā ietvertās atsauces uz likumprojektu “Administratīvo pārkāpumu procesa likums”. | | **Priekšlikums ņemts vērā.** | **Skatīt precizēto likumprojektu un anotāciju.** |
| **37.** | | Skatīt projektu | | *(2019. gada 7. februāra atzinums Nr.1-57/327).*  Papildināt likumprojekta anotācijas I sadaļas 2. punktu ar informāciju par likumprojekta 2. pantā ietvertajā 44. panta ceturtajā daļā paredzēto administratīvā pārkāpuma sastāvu, paskaidrojot nepieciešamību to ietvert Dzelzceļa likumā. | | **Priekšlikums ņemts vērā.** | **Atbilstoši papildināts anotācijas I sadaļas 2.punkts:**  “..Nepieciešams paredzēt administratīvo atbildību arī par patvaļīgu iekļūšanu apsargātā dzelzceļa objektā, ievērojot šādu nodarījumu aktualitāti potenciāli nodarītas sekas un bīstamību. Saskaņā ar Dzelzceļa likuma 39. pantu ir noteikts dzelzceļa objektu apsargāšanas pienākums, kā arī 2007. gada 18. decembra Ministru kabineta noteikumos Nr.923 ‘’Noteikumi par obligāti apsargājamiem valsts publiskās lietošanas dzelzceļa infrastruktūras objektiem un to apsargāšanas kārtību’’ publiskās lietošanas dzelzceļa infrastruktūras pārvaldītājam – VAS “Latvijas dzelzceļš” noteikts pienākums obligāti apsargāt noteiktos valsts publiskās lietošanas dzelzceļa infrastruktūras objektus. Ņemot vērā, ka praksē ir regulāri gadījumi, kad personas patvaļīgi iekļūst vai mēģina iekļūt apsargājamos dzelzceļa objektos, Likumprojektā tiek pievienots jauns administratīvā pārkāpuma sastāvs, kurš izteikts Likumprojekta 2.pantā ietvertajā 44.panta ceturtajā daļā, soda apmērs noteikts samērīgi ar citiem līdzvērtīgiem pārkāpumiem, kas minēti šajā Likumprojektā. |
| **38.** | | Skatīt projektu | | *(2019. gada 7. februāra atzinums Nr.1-57/327).*  Precizēt likumprojekta anotācijas I sadaļas 2. punktā ietvertās atsauces uz attiecīgiem likumprojekta pantiem, ņemot vērā to, ka gan likumprojekta 1.pantā ietvertajam 36.3 pantam, gan arī likumprojekta 2. pantā ietvertajam 46. pantam ir tikai viena daļa. | | **Priekšlikums ņemts vērā.** | **Anotācijas I sadaļas 2.punkts precizēts.** |
| **39.** | | Skatīt projektu | | *(2019. gada 7. februāra atzinums Nr.1-57/327).*  Likumprojekta anotācijas I sadaļas 2.punktā ietvertajā tabulā, kurā norādīta informācija par attiecīgo Latvijas Administratīvo pārkāpumu kodeksa (turpmāk – kodekss) pantu kodificēšanu Dzelzceļa likumā:  Precizēt informāciju attiecībā uz kodeksa 110. panta trešo daļu, ņemot vērā to, ka Tieslietu ministrija 2018. gada 2. augusta Valsts sekretāru sanāksmē ir izsludinājusi likumprojektu “Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likums” (prot. Nr.30, 11.§, VSS-780). | | **Priekšlikums ņemts vērā.** | **Precizēta likumprojekta anotācijas I sadaļas 2.punktā tabula.**  “Nav nepieciešams pārņemt, jo to noteiks likumprojekts “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” (pieņemts Ministru kabinetā 2019.gada 4.jūnijā, TA-748). |
| **40.** | | “47. pants.” | | *(2019. gada 7. februāra atzinums Nr.1-57/327).*  Precizēt informāciju attiecībā uz kodeksa 216. pantu, norādot konkrētu likumprojekta 2.pantā ietvertā 47. panta daļu, kurā tiek kodificēts kodeksa 216. pants. | | **Priekšlikums ņemts vērā.** | **Precizēta likumprojekta anotācijas I sadaļas 2.punktā tabula par LAPK 216. 1  panta pārņemšanu.** |
| **41.** | | “47. panta pirmā daļa regulē Valsts Dzelzceļa tehniskās inspekcijas atbildību;  47. panta otrā daļa regulē Valsts policijas atbildību.” | | *(2019. gada 7. februāra atzinums Nr.1-57/327).*  Precizēt informāciju attiecībā uz kodeksa 216.1 pantu, aizstājot vārdu “atbildību” ar vārdu “kompetenci”. | | **Priekšlikums ņemts vērā.** | **Precizēta likumprojekta anotācijas I sadaļas 2.punktā tabula par LAPK 216. panta pārņemšanu:**  “47. panta pirmā daļa regulē Valsts Dzelzceļa tehniskās inspekcijas kompetenci;  47. panta otrā daļa regulē Valsts policijas kompetenci.” |
| **VAS “Latvijas dzelzceļš”** | | | | | | | |
| **42.** | | **45. panta otrā daļa**: “(2) Par braukšanu neparedzētās vietās kravas vilcienā, par iekāpšanu vai izkāpšanu kravas vai pasažieru vilciena kustības laikā vai par braukšanu uz kravas vai pasažieru vilciena autosakabēm, vagonu kāpšļiem vai jumtiem –  piemēro naudas sodu līdz septiņdesmit naudas soda vienībām.” | | *(2019. gada 16. aprīļa elektroniskā pasta ziņojums)*  Ierosinām precizēt likumprojekta ‘’Grozījumi Dzelzceļa likumā’’ (VSS-28) 2. pantā paredzēto Dzelzceļa likuma 45. panta otrajā daļā paredzētā administratīvā sastāvu un uzteikt šādā redakcijā:  “(2) Par braukšanu tam neparedzētās vietās ritošajā sastāvā, par iekāpšanu vai izkāpšanu kravas vai pasažieru vilciena kustības laikā vai par braukšanu uz kravas vai pasažieru vilciena autosakabēm, vagonu kāpšļiem vai jumtiem – ...“   Ierosinājuma pamatojums - veids kādā tiek izdarīts pārkāpums, vai notikusi braukšana uz autosakabēm, vagonu kāpšļiem vai jumtiem vai vēl citā veidā, nav tik būtiski, galvenais, ka tas ir bīstami. | | **Priekšlikums ņemts vērā.** | **Atbilstoši precizēta likumprojekta 6.pantā ietvertā 45.panta otrā daļa:**  “(2) Par braukšanu tam neparedzētās vietās ritošajā sastāvā, par iekāpšanu vai izkāpšanu kravas vai pasažieru vilciena kustības laikā vai par braukšanu uz kravas vai pasažieru vilciena autosakabēm, vagonu kāpšļiem vai jumtiem –  piemēro naudas sodu līdz septiņdesmit naudas soda vienībām.” |
|  | |  | |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192

[patriks.markevics@sam.gov.lv](mailto:patriks.markevics@sam.gov.lv)